Acțiune introdusă la 7 februarie 2023 – W.B. Studio/EUIPO - E.Land Italy (BELFE)
(Cauza T-50/23)
Limba în care a fost formulată acțiunea: engleza
Părțile
Reclamantă: W.B. Studio (Milano, Italia) (reprezentanți: V. Piccarreta și G. Romanelli, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: E.Land Italy Srl (Milano, Italia)
Datele privind procedura în fața EUIPO
Titularul mărcii în litigiu: cealaltă parte din procedura care s-a aflat pe rolul camerei de recurs
Marca în litigiu: marca Uniunii Europene verbală BELFE – marca Uniunii Europene nr. 139 501
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei întâi de recurs a EUIPO din 30 noiembrie 2022 în cauza R 869/2021-1
Concluziile
Reclamanta solicită Tribunalului:
anularea în parte a deciziei atacate în măsura în care prin aceasta a confirmat decizia diviziei de anulare și, prin urmare, declararea nulității mărcii în litigiu;
obligarea pârâtului la plata cheltuielilor de judecată aferente prezentei proceduri, inclusiv cele aferente procedurii în fața diviziei de anulare și a Camerei întâi de recurs.
Motivele invocate
încălcarea articolului 58 alineatul (1) litera (a) coroborat cu articolul 18 din Regulamentul (UE) 2017/1001 al Parlamentului European și al Consiliului;
încălcarea articolului 19 din Regulamentul delegat (UE) 2018/625 al Comisiei.
____________